**PRILOG**

**UZ ODLUKU PREDSTAVNIČKOG TIJELA JEDINICE LOKALNE SAMOUPRAVE O SUGLASNOSTI ZA PROVEDBU ULAGANJA NA PODRUČJU JEDINICE LOKALNE SAMOUPRAVE**

**(KLASA: \_601-02/16-01/2\_\_\_\_ URBROJ: \_2182/08-02-17-7\_\_ )**

**UNUTAR MJERE 07 »TEMELJNE USLUGE I OBNOVA SELA U RURALNIM PODRUČJIMA« IZ PROGRAMA RURALNOG RAZVOJA REPUBLIKE HRVATSKE ZA RAZDOBLJE 2014-2020**

**OPIS PROJEKTA/OPERACIJE**

**1. NAZIV PROJEKTA/OPERACIJE**

*(navesti naziv projekta iz projektne dokumentacije/građevinske dozvole ili drugog odgovarajućeg dokumenta)*

Dječji vrtić JEŽIĆI

**2. KORISNIK PROJEKTA/OPERACIJE**

2.1. NAZIV KORISNIKA

Općina Ružić

2.2. PRAVNI STATUS KORISNIKA

Općina- jedinica lokalne samouprave

2.3. ADRESA KORISNIKA

Put kroz Gradac 25, Gradac

2.4. OSOBA OVLAŠTENA ZA ZASTUPANJE

Josip Sučić, načelnik općine Ružić

2.5. KONTAKT

e-mail: opcina-ruzic@si.t-com.hr

telefon: 022/ 872-811

**3. OPIS PROJEKTA/OPERACIJE**

3.1. PODMJERA I TIP OPERACIJE ZA KOJI SE PROJEKT/OPERACIJA PRIJAVLJUJE

*(navesti podmjeru/tip operacije unutar Mjere 07 „Temeljne usluge i obnova sela u ruralnim područjima“ za koju korisnik traži javnu potporu)*

3.1.1. PODMJERA

Podmjera 7.4. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu

3.1.2. TIP OPERACIJE

Operacija 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“

3.2. MJESTO PROVEDBE

3.2.1. ŽUPANIJA

Šibensko-kninska županija

3.2.2. GRAD/OPĆINA

Općina Ružić

3.2.3. NASELJE/NASELJA

**Naselje – lokacija projekta**

Lokacija gradnje novog vrtića je naselje Gradac koje je prema posljednjem popisu stanovništva provedenom 2011.[[1]](#footnote-1) godine imalo 317 stanovnika.

**Naselja koja gravitiraju projektu**

Osim naselja Gradac vrtić je namijenjen djeci predškolskog uzrasta naselja Baljci, Čavoglave, Kljaci, Mirlović Polje, Moseć, Otavice, Ružić i Umljanović. Sva navedena naselja se nalaze u sastavu općine Ružić.

**Jedinica lokalne samouprave**

Općina Ružić je po popisu 2011. godine imala 1.591 stanovnika.

3.3. CILJEVI PROJEKTA/OPERACIJE

*(navesti ciljeve koji će se ostvariti provedbom projekta/operacije; najmanje 300, a najviše 800 znakova)*

Opći cilj projekta je kreiranje boljih životnih uvjeta i povećanje interesa mladih obitelji za život u općini Ružić, a sve u funkciji smanjenja depopulacijskih trendova i poticanja demografske revitalizacije Općine i gravitirajućeg područja.

Specifični cilj projekta je izgradnja novog objekta za predškolski odgoj, obrazovanje i skrb o djeci u naselju Gradac koji će djelovati kao jedinica novog dječjeg vrtića općine Ružić, a kojega će u punom, devetosatnom programu pohađati do 24 djece s navedenog područja.

Nadalje, drugi specifični cilj je i smanjivanje nezaposlenosti na području općine Ružić stavljanjem roditelja predškolske djece u povoljniji položaj na tržištu rada.

3.4. OČEKIVANI REZULTATI PROJEKTA/OPERACIJE

3.4.1. Očekivani rezultati i mjerljivi indikatori

*(navesti očekivane rezultate u odnosu na početno stanje i mjerljive indikatore očekivanih rezultata za svaki od postavljenih ciljeva; najmanje 300, a najviše 800 znakova)*

Ključni rezultat projekta je izgrađen i opremljen vrtić kapaciteta za 24 djece u Gradacu, i to za djecu mješovitih vrtićkih odgojnih skupina[[2]](#footnote-2) naselja Baljci, Čavoglave, Gradac, Kljaci, Mirlović Polje, Moseć, Otavice, Ružić i Umljanović koji će omogućiti izvođenje punog, 9-satnog odgojno-obrazovnog programa. Indikator navedenog je dobivena uporabna dozvola neophodna za početak rada ustanove.

Također, mjerljivi rezultat su i novozaposlene osobe navedenog vrtića koje će biti zadužene za rad u odgojnom procesu i u održavanju ustanove, a indikator su potpisani ugovori u radu s radnicima.

3.4.2. Stvaranje novih radnih mjesta

Pridonosi li projekt stvaranju novih radnih mjesta? **DA**

Ako je odgovor ''DA'':

1. opisati na koji način projekt doprinosi stvaranju novih radnih mjesta (izravno i/ili neizravno)

Sukladno *Zakonu o predškolskom odgoju* i *Državnom pedagoškom standardu* novi vrtić će zaposliti **četiri odgajatelja/odgajateljice** u dvije odgojno-obrazovne skupine koji će provoditi odgojno- obrazovni program rada i koji će stručno promišljati odgojno - obrazovni proces, naravno u skladu s *Zakonom o predškolskom odgoju i obrazovanju[[3]](#footnote-3)* i s *Državnim pedagoškim standardom predškolskog odgoja. [[4]](#footnote-4)*

Navedene osobe će biti zaposlene u dvije mješovite vrtićke skupine. Nadalje, za djecu s poteškoćama u razvoju predviđeno je zapošljavanje stručnjaka edukacijsko-rehabilitacijskog profila, naravno ako se ukaže potreba za istim.

Uz navedeno stručno osoblje, vrtić će zaposliti i prateće osoblje. Na poslovima održavanja čistoće prostorija za boravak djece, sanitarija i ostalih pratećih unutarnjih prostorija ukupne bruto površine 393,20 metara kvadratnih će biti angažiran **čistač/čistačica** u punom radnom vremenu. Ista će biti zadužena i za održavanje vanjskih površina, igrališta i sprava za igru.

Stalni radni odnos je predviđen i za spremačicu, dok će domar biti angažiran sukladno dogovoru s Osnivateljem.

Ostala zapošljavanja, bilo da je riječ o radu na pola radnog vremena, ili angažmanu sukladno ugovoru o djelu, će biti definirana sukladno procjeni Osnivatelja.

1. opisati nova radna mjesta koja se planiraju ostvariti provedbom projekta

*(Navesti u tablici vrstu radnog mjesta, planirani broj radnih mjesta i planirano razdoblje/godinu ostvarenja novog radnog mjesta tijekom provedbe projekta)*

U nastavku se tablično navodi planirani novozaposleni, na puno radno vrijeme, koji se planiraju zaposliti početkom nove pedagoške godine 2018./2019., tj. od mjeseca rujna 2018.

Tablica 1 Radna mjesta koja se planiraju ostvariti provedbom projekta

|  |  |  |  |
| --- | --- | --- | --- |
| **R.B.** | **Opis radnog mjesta (vrsta radnog mjesta)** | **Planirani broj radnih mjesta** | **Planirana godina ili planirano razdoblje stvaranja novog radnog mjesta nakon realizacije projekta** |
| 1. | Odgajatelj/odgajateljica u mješovitoj vrtićkoj skupini | 4 | 09. 2019. |
| 2. | Spremač/spremačica | 1 | 09. 2019. |
| 3. | Čistač/čistačica | 1 | 09. 2019. |
|  | **Ukupno** | **6** |  |

Navedeni zaposleni su nužni za funkcioniranje odgojno-obrazovne institucije i oni će biti stalno zaposleni od 09.2019. tijekom sljedećih pet godina, a naravno i dalje.

Na taj način projekt će polučiti izniman doprinos zapošljavanju na području općine Ružić, te ostvariti jedan od najbitnijih preduvjeta ostanka i povratka stanovništva.

*Napomena: Podaci iz ove tablice uzeti će se u obzir prilikom provjere ostvarenja kriterija odabira broj 3. iz Priloga I Pravilnika.*

*Na zahtjev Agencije za plaćanja korisnik je dužan dostaviti i/ili dati na uvid dokaze i/ili obrazložiti stvaranje novih radnih mjesta koja su posljedica provedbe ulaganja.*

3.5. TRAJANJE PROVEDBE PROJEKTA/OPERACIJE

*(navesti u mjesecima planirano trajanje provedbe ulaganja za koje se traži javna potpora iz Mjere 07 „Temeljne usluge i obnova sela u ruralnim područjima“)*

Predviđeno trajanje projekta je 15 mjeseci, od čega se predviđa provedba postupka javne nabave u trajanju od 3 mjeseca te gradnja i opremanje u trajanju od 12 mjeseci.

Okvirni terminski plan koji ovisi o raspisivanju Natječaja je Odluci o odabiru je naveden u sljedećoj tablici.

Tablica 2 Terminski plan

|  |  |  |
| --- | --- | --- |
| **R.B.** | **Opis radnog mjesta (vrsta radnog mjesta)** | **Okvirni mjeseci provedbe** |
| 1. | Raspisivanje Natječaja | 05.2017. – 07.2017. |
| 2. | Odluka o odabiru |  10.2017. – 12.2017. |
| 3. | Provođenje postupka javne nabave | 01.2018. – 03.2018. |
| 4. | Izgradnja i opremanje vrtića | 05.2018. – 05.2019. |
| 5. | Početak poslovanja | 09.2019. |

3.6. GLAVNE AKTIVNOSTI

*(navesti glavne aktivnosti koje će se provoditi u svrhu provedbe projekta/operacije; najmanje 300, a najviše 800 znakova)*

**1.Izgradnja vrtića u Gradacu, općina Ružić, na k.č. br. 381/1, k.o. Gradac**

 1.1. Izgradnja jednokatnice koja se sastoji od dvije prostorije za boravak djece, prateće garderobe, sanitarnih čvorova, višenamjenske dvorane, prostora za odgajatelje, čajne kuhinje, gospodarskog dijela za domara i spremišta.

 1.2. Instalacija jake i slabe struje, zaštitnih strujnih mehanizama i zaštite od munje

 1.3. Instalacija telefonske, antenske i računalne infrastrukture

 1.4. Instalacija rasvjete

 1.5. Strojarska instalacija grijanja, hlađenja i ventilacije

 1.6. Izgradnja unutarnje i vanjske hidrantske mreže i fekalne odvodnje

 1.7. Izrada sustava za dojavu požara

 1.8. Opremanje vrtića i igrališta predviđenom opremom; uređenje okoliša

 1.9. Opremanje vrtića didaktičkom opremom

 1.10. Ishođenje uporabne dozvole

3.7. PRIPREMNE PROVEDENE AKTIVNOSTI

*(navesti ukratko pripremne aktivnosti koje su već provedene u svrhu realizacije projekta/operacije. Na primjer: riješeni su imovinsko-pravni odnosi, izrađen je idejni projekt/glavni projekt/elaborat zaštite okoliša, ishođena je lokacijska dozvola/građevinska dozvola/akt prema propisima kojima se uređuje zaštita okoliša i prirode/potvrde i suglasnosti javno-pravnih tijela, ostale pripremne aktivnosti. Napomena: nije potrebno navoditi detalje spomenutih akata/dokumenata - dovoljno je navesti općeniti naziv akta/dokumenta, na primjer: izrađeni su idejni i glavni projekt, ishođene su lokacijska dozvola, građevinska dozvola i potvrde javno-pravnih tijela koje su sastavni dio glavnog projekta)*

Predmetnin projekt je spreman za realizaciju, imovinsko-pravni odnosi su riješeni – predmetne čestice su u vlasništvu Osnovne škole Antuna Mihanovića Petropoljskog te se općina Ružić temeljem Ugovora o osnivanju prava građenja od 4. srpnja 2013. uknjižuje pravo građenja kao teret na čestici broj 381/1, katastarska općina Gradac. *Glavni projekt* je izrađen u prosincu 2014., isti se sastoji od 9 mapa. Ministarstvo zaštite okoliša i prirode je 12.5.2016. donijelo rješenje po kojemu gradnja predmetnog objekta ne zahtjeva provedbu postupka procjene, niti ocjene o potrebi procjene utjecaja na okoliš. Pravni akt za građenje je ishodovan kroz Rješenje o uvjetima građenja 08.12.2014..

3.8. UKUPNA VRIJEDNOST PROJEKTA

*(navesti ukupnu vrijednost projekta sukladno projektno-tehničkoj dokumentaciji/procjeni troškova, uključujući prihvatljive i neprihvatljive troškove, opće troškove i PDV, a u skladu s tablicom ''Procjena troškova projekta'' iz točke 5.2.)*

Ukupna vrijednost projekt je 5.953.910,00 Kn (sa PDV-om).

Općina Ružić nije u sustavu PDV-a, te je stoga porez na dodanu vrijednost prihvatljiv trošak.

Ukupni prihvatljivi troškovi su 5.940.861,00 Kn, a iznos neprihvatljivih troškova je 13.049,00 Kn.

3.9. ZAPOČETE AKTIVNOSTI GRAĐENJA

*(navesti ukupnu vrijednost započetih aktivnosti građenja koja ne smije biti veća od 10% ukupne vrijednosti građenja vezanog uz projekt/operaciju do trenutka podnošenja Zahtjeva za potporu. Sukladno članku 23. stavak 1 Pravilnika aktivnosti vezane uz ulaganje, osim pripremnih aktivnosti, ne smiju započeti prije podnošenja Zahtjeva za potporu. U slučaju započetih aktivnosti građenja, potrebno je vrijednost građenja razdvojiti na prihvatljiv trošak (neizvedeni radovi) i neprihvatljiv trošak (izvedeni radovi u maksimalnom iznosu do 10% vrijednosti građenja), te isto prikazati u tablici ''Procjena troškova projekta'' iz točke 5.2. U slučaju da aktivnosti građenja nisu započete do podnošenja Zahtjeva za potporu navesti: ''Aktivnosti građenja nisu započele'')*

Do trenutka podnošenja Zahtjeva za potporu prijavitelj je započeo s pripremnim građevinskim radovima na izgradnji dječjeg vrtića, na k.č. br. 381/1, k.o. Gradac. Riječ je o pripremnim radovima čišćenja parcele od raslinja i dijelu geodetskih radova ukupne vrijednosti 12.595,00 kuna s PDV-om. Radovi su izvedeni, stoga su isti u navedenom iznosu neprihvatljivi i kao takvi su navedeni u tablici 5.2. *''Procjena troškova projekta''.*

**4. DRUŠTVENA OPRAVDANOST PROJEKTA/OPERACIJE**

4.1. CILJANE SKUPINE I KRAJNJI KORISNICI

*(navesti ciljane skupine i krajnje korisnike/interesne skupine projekta/operacije te* *priložiti i izjavu korisnika o dostupnosti ulaganja lokalnom stanovništvu i različitim interesnim skupinama - Prilog II Odluke* *predstavničkog tijela jedinice lokalne samouprave o suglasnosti za provedbu ulaganja)*

**Ciljna skupina projekta je *mlado stanovništvo općine Ružić*, odnosno populacija do 50. godine života koja se nalazi u fertilnom razdoblju, tj. razdoblju prokreacije**

Naime upravo je ciljna skupina ključna pri zaustavljanju negativnih demografskih trendova i poticanju revitalizacije života u općini Ružić. Roditelji predškolske djece navedenog područja su primorani svoju djecu voditi u Dječji vrtić Drniš- Područni odjel Gradac, gdje se program odgoja odvija u infrastrukturnim uvjetima koji omogućavaju isključivo skraćeni, pet i pol satni boravak djece u vrtiću. Kao posljedica navedenog, roditelji ne mogu biti konkurentni na tržištu rada jer je riječ o ruralnom, nerazvijenom i ratom devastiranom području koje ne nudi poslove na pola radnog vremena ili one koji bi se mogli obavljati od kuće, tzv. *homeworking.* Logična posljedica navedenog je povlačenje barem jednog roditelja s tržišta rada kako bi njihova djeca mogla dobiti adekvatan odgoj. Majke su posebno pogođene takvim stanjem i često upravo one preuzimaju ulogu odgajatelja, a cijela obitelj preživljava od, najčešće niskih, primanja oca.

Iz svega navedenog proizlazi kako su postojeći životni uvjeti u općini Ružić za mlade osobe, naročito za mlade obitelji, destimulirajući. Ovdje se potrebno referirati na poražavajući podatak *Hrvatskog zavoda za zapošljavanje*  koji ukazuje na činjenicu kako je udio nezaposlenosti osoba mlađih od 29 godina u ukupnoj nezaposlenosti u općini čak **34,52%.** Taj udio bi sigurno bio manji kada bi postojali adekvatni vrtićki kapaciteti za izvođenje punog, devetosatnog odgojno-obrazovnog procesa.

Stoga je projekt u potpunosti komplementaran Operativnom programu *Ruralni razvoj* koji proklamira stvaranje optimalnih životnih uvjeta kako bi se zaustavio proces depopulacije ruralnih područja. Realizacija predmetnog projekta upravo stremi ciljnoj skupini- stanovništvu mlađem od 50 godina, dakle najvitalnijem stanovništvu koje je na vrhuncu radnih, intelektualnih i kreativnih sposobnosti. Gradnja vrtića neće riješiti sve probleme mladih obitelji na predmetnom području, ali će sigurno dati doprinos zaustavljanju procesa depopulacije uslijed pružanja mogućnosti roditeljima da svoju djecu smjeste u vrtić u punom, devetosatnom programu koji će se poklapati s njihovim radnim vremenom.

**Krajnji korisnici projekta su *djeca predškolskog uzrasta* naselja koja se nalaze u sastavu općine Ružić**

**Šestero** djece općine Ružić je primorano pohađati **Dječji vrtić u Drnišu** (centralna zgrada) koji, zbog nedostatnih kapaciteta, ne može zadovoljiti potrebe upisa sve djece s predmetnog područja jer bi u protivnom, uslijed prekapacitiranosti, bio u koliziji sa *Zakonom o predškolskom odgoju* i *Državnim pedagoškim standardom*. Stoga preostalih **dvadeset** predškolske djece općine Ružić pohađa područno odjeljenje navedenog vrtića u Gradacu koji odgojno- obrazovni program izvodi u prostorijama *Osnovne škole Antuna Mihanovića Petropoljskog- područna škola Gradac*. Navedene prostorije su neadekvatne za izvođenje punog, devetosatnog vrtićkog programa, već je omogućen isključivo skraćeni, **5 i pol satni program.** Time su djeca koja pohađaju skraćeni program uskraćena za cjelovit razvoj, odgoj i učenje te razvoj kompetencija sukladno modernim znanstvenim studijama iz područja ranog i predškolskog odgoja i obrazovanja. Nadalje, djeca općine Ružić koja su primorana pohađati vrtić u centralnoj zgradi u Drnišu (6 djece) su također uskraćena za ostvarivanje visoke razine fleksibilnosti odgojno-obrazovnog procesa koja omogućuje prilagodljivost konkretnim mogućnostima, potrebama i interesima djece u ustanovi. Naime, kao što je u tekstu već naglašeno, broj upisane djece u centralnoj zgradi Dječjeg vrtića Drniš je dosegao maksimum i kao takav ne omogućuje visoku razinu posvećenosti odgajateljica svakom djetetu ponaosob.

Stoga se gradnja novog vrtića u Gradacu nameće kao nužnost koja će omogućiti razvoj djece predškolske dobi sukladno modernim znanstvenim studijama o predškolskom odgoju i *Nacionalnom kurikulumu za rani i predškolski odgoj i obrazovanje*.[[5]](#footnote-5) Naime, djeca jednake kronološke dobi mogu se u velikoj mjeri razlikovati po svojim razvojnim mogućnostima i kompetencijama. Zato se kompetencije potiču i promatraju u kontekstu razvojnih mogućnosti svakog djeteta posebno, a ne njegove kronološke dobi.

**Interesna skupina gradnje predmetne ustanove su nezaposlene osobe općine Ružić**

Naime, iako je u općini Ružić **59,36%** radno sposobnog stanovništva, samo **40,29%** je radno aktivno. Posebno je porazan i zabrinjavajući podatak o stopi nezaposlenosti mladih do 29 godina koja iznosi čak **34,52%.[[6]](#footnote-6)** Stoga otvaranje novog vrtića u Gradacu za intenciju ima dati doprinos smanjenju stope nezaposlenosti otvaranjem predviđenih radnih mjesta. Osim samog vrtića koji će imati potrebu za zapošljavanjem odgajatelja i pratećeg osoblja, gradnja predmetnog objekta stremi biti zamašnjak ostanka mlade populacije i samim time povećanja poduzetničkih inicijativa, prije svega u seoskom turizmu koji doživljava ekspanziju u Dalmatinskoj zagori. Time bi se otvorila dodatna radna mjesta koja bi konzumirala upravo interesna skupina- nezaposlene osobe općine Ružić.

 4.2. DRUŠTVENA OPRAVDANOST PROJEKTA SUKLADNO CILJEVIMA PROJEKTA/OPERACIJE

*(navesti na koji način će ciljevi projekta/operacije i očekivani rezultati projekta/operacije doprinijeti području u kojem se planira provedba projekta/operacije odnosno koji su pozitivni efekti za ciljane skupine i krajnje korisnike; najmanje 300, a najviše 800 znakova)*

Društvena korist gradnje predmetnog vrtića manifestira se kreiranjem optimalnijih životnih uvjeta za roditelje te stanovništvo koje može i želi imati djecu. Realizacijom projekta roditelji će biti konkurentniji na tržištu rada, a što će posljedično zaustaviti depopulacijske procese i omogućiti ostanak obitelji na području Općine, te poboljšanje uvjeta igre i odrastanja kao direktne koristi krajnjim korisnicima – djeci predškolske dobi.

Time je društvena korist harmonizirana s općim ciljem projekta, te njegovim specifičnim ciljevima, kao i s ciljem same mjere 7 Programa ruralnog razvoja - Poboljšanje životnih uvjeta u ruralnim sredinama, doprinos atraktivnosti sela i njegovom razvojnom potencijalu za druge aktivnosti te poticanje rasta i društveno - ekonomske održivosti.

**5. POVEZANOST DJELATNOSTI UDRUGE/VJERSKE ZAJEDNICE S PROJEKTOM/OPERACIJOM I DOKAZ DA JE HUMANITARNA/DRUŠTVENA DJELATNOST UDRUGE/VJERSKE ZAJEDNICE OD POSEBNOG INTERESA ZA LOKALNO STANOVNIŠTVO**

5.1. POVEZANOST DJELATNOSTI UDRUGE/VJERSKE ZAJEDNICE S PROJEKTOM/OPERACIJOM

*(obrazložiti na koji je način projekt/operacija povezana s podacima iz Registra udruga odnosno statuta udruge ili vjerske zajednice vezano za ciljane skupine, ciljeve, djelatnosti kojima se ostvaruje cilj, te s područjima djelovanja i aktivnostima udruge/vjerske zajednice; navedeno se odnosi isključivo na slučaj kada je korisnik udruga ili vjerska zajednica koja se bavi humanitarnim i društvenim djelatnostima)*

Nije primjenjivo.

5.2. DOKAZ DA SU HUMANITARNE I DRUŠTVENE DJELATNOSTI UDRUGE/VJERSKE ZAJEDNICE OD POSEBNOG INTERESA ZA LOKALNO STANOVNIŠTVO

*(obrazložiti po kojoj su osnovi humanitarne i društvene djelatnosti udruge/vjerske zajednice od posebnog interesa za lokalno stanovništvo; navedeno se odnosi isključivo na slučaj kada je korisnik udruga ili vjerska zajednica koje se bave humanitarnim i društvenim djelatnostima)*

Nije primjenjivo.

**6. FINANCIJSKI KAPACITET KORISNIKA I PROCJENA TROŠKOVA PROJEKTA**

6.1. PLANIRANI IZVORI SREDSTAVA ZA PROVEDBU PROJEKTA/OPERACIJE

*(prikazati dinamiku financiranja projekta po godinama planirane provedbe do potpune realizacije i funkcionalnosti projekta te navesti sve planirane izvore sredstava potrebne za provedbu projekta/operacije u skladu s nazivima i iznosima troškova iz Procjene troškova projekta iz točke 6.2.)*

Tablica 3 Financiranje projekta do potpune realizacije istog

|  |  |  |  |  |  |  |
| --- | --- | --- | --- | --- | --- | --- |
| **Šifra** | **Opis** | **Ukupno za cijeli projekt u Kn (s PDV-om)** | **Izvori financiranja** | **do 2017.**  | **2017.**  | **4.2018.-4. 2019.**  |
| **Program ruralnog razvoja RH** | **Vlastito financiranje - općina Ružić** | **Program ruralnog razvoja RH** | **Vlastito financiranje - općina Ružić** | **Program ruralnog razvoja RH** | **Vlastito financiranje - općina Ružić** | **Program ruralnog razvoja RH** | **Vlastito financiranje - općina Ružić** |
| **A.1.** | Građevinski radovi | 1.760.651,25  | 1.760.651,25  | 0,00  | 0,00  | 0,00  | 0,00  | 0,00  | 1.760.651,25  | 0,00  |
| **A.2.** | Obrtnički radovi | 1.510.260,00  | 1.510.260,00  |   |   |   |   |   | 1.510.260,00  |   |
| **A.3.** | Uređenje okoliša | 457.343,75  | 457.343,75  | 0,00  | 0,00  | 0,00  | 0,00  | 0,00  | 457.343,75  | 0,00  |
| **A.4.** | Elektroinstalacije | 563.370,00  | 563.370,00  | 0,00  | 0,00  | 0,00  | 0,00  | 0,00  | 563.370,00  | 0,00  |
| **A.5.** | Strojarske instalacije | 579.565,00  | 579.565,00  | 0,00  | 0,00  | 0,00  | 0,00  | 0,00  | 579.565,00  | 0,00  |
| **A.6.** | V, K, H mreža | 339.290,00  | 339.290,00  | 0,00  | 0,00  | 0,00  | 0,00  | 0,00  | 339.290,00  | 0,00  |
| **B.1.** | Unutarnja i vanjska oprema | 580.835,00  | 580.835,00  | 0,00  | 0,00  | 0,00  | 0,00  | 0,00  | 580.835,00  | 0,00  |
| **E.1.** |  Konzultantske usluge  | 75.000,00  | 74.773,00  | 227,00  | 0,00  | 0,00  | 74.773,00  | 227,00  | 0,00  | 0,00  |
| **G.1.** | Trošak nadzora | 75.000,00  | 74.773,00  | 227,00  | 0,00  | 0,00  | 0,00  | 0,00  | 74.773,00  | 227,00  |
| **P.1.** | Pripremni radovi | 12.595,00  | 0,00  | 12.595,00  | 0,00  | 12.595,00  | 0,00  | 0,00  | 0,00  | 0,00  |
| **J.** | **UKUPNI PRIHVATLJIVI TROŠKOVI** | **5.940.861,00**  | **5.940.861,00**  | **0,00**  | **0,00**  | **0,00**  | **74.773,00**  | **0,00**  | **5.866.088,00**  | **0,00**  |
| **II.** | **UKUPNI NEPRIHVATLJIVI TROŠKOVI** | **13.049,00**  | **0,00**  | **13.049,00**  | **0,00**  | **12.595,00**  | **0,00**  | **227,00**  | **0,00**  | **227,00**  |
| **Q.** | **UKUPNI TROŠKOVI PROJEKTA** | **5.953.910,00**  | **5.940.861,00**  | **13.049,00**  | **0,00**  | **12.595,00**  | **74.773,00**  | **227,00**  | **5.866.088,00**  | **227,00**  |

Sukladno predmetnom Pravilniku Općina Ružić ima potporu u visini od 100% prihvatljivih troškova, te zbog toga i svojih financijskih kapaciteta neće biti problema s likvidnošću prilikom realizacije planiranog projekta ukoliko se donese pozitivna Odluka o financiranju.

6.2. PROCJENA TROŠKOVA PROJEKTA

*(popuniti tablicu ''PROCJENA TROŠKOVA PROJEKTA'')*

Tablica 4 Procjena troškova projekta

|  |  |  |  |  |
| --- | --- | --- | --- | --- |
|   | **PLANIRANI TROŠKOVI PROJEKTA** | **PROCIJENJENI IZNOS BEZ PDV-a** | **IZNOS PDV-a** |  **UKUPNI PROCIJENJENI IZNOS S PDV-om**  |
| (Kratki opis/naziv troška) | **kn** | **kn** |  **kn**  |
|   |   | (Upisuje korisnik kojemu je PDV prihvatljiv za prijavljeni trošak, to jest korisnik **koji nema pravo na odbitak PDV-a**. Ako korisniku PDV nije prihvatljiv, upisati 0,00) |  (Iznos iz ovog stupca je zbroj iznosa iz stupca 3 i iznosa PDV-a iz stupca 4. Ukoliko korisniku PDV nije prihvatljiv, u stupac 5. prepišite iznos iz stupca 3.)  |
| **1** | **2** | **3** | **4** | **5,00** |
| **I. PRIHVATLJIVI TROŠKOVI** |
| **A** | **Građenje** | **5.210.480,00** |
|  |
| *Pojašnjenje: zbrojiti iznose iz redova A.1. + A.2. + ...* |
| A.1. | Građevinski radovi | 1.408.521,00 | 352.130,25 | 1.760.651,25 |
| A.2. | Obrtnički radovi | 1.208.208,00 | 302.052,00 | 1.510.260,00 |
| A.3. | Uređenje okoliša | 365.875,00 | 91.468,75 | 457.343,75 |
| A.4. | Elektroinstalacije | 450.696,00 | 112.674,00 | 563.370,00 |
| A.5. | Strojarske instalacije | 463.652,00 | 115.913,00 | 579.565,00 |
| A.6.  | V, K, H mreža | 271.432,00 | 67.858,00 | 339.290,00 |
| **B** | **Opremanje** | **580.835,00** |
|  |
| *Pojašnjenje: zbrojiti iznose iz redova B.1. + B.2. + ...* |
| B.1. | Unutarnja i vanjska oprema | 464.668,00 | 116.167,00 | 580.835,00 |
| **C** | **Prihvatljivi nematerijalni troškovi** |  **-**  |
|  |
| *Pojašnjenje: zbrojiti iznose iz redova C.1. + C.2. + ...* |
|   |   |   |   |   |
| **D** | **Ukupni iznos prihvatljivih troškova bez općih troškova** | **5.791.315,00** |
|  |
| *Pojašnjenje: zbrojiti iznose iz redova A + B + C* |
| **E** | **Troškovi pripreme dokumentacije za Natječaj** | **75.000,00** |
|  |
| *Pojašnjenje: zbrojite iznose iz redova E.1. + E.2. + ...* |
| E.1. | Konzultantske usluge | 60.000,00 | 15.000,00 | 75.000,00 |
| **F** | **Prihvatljivi iznos troškova pripreme dokumentacije za Natječaj** | **74.773,00** |
|  |
| *Pojašnjenje: troškovi pripreme dokumentacije za Natječaj prihvatljivi su u iznosu do 2% od Ukupnog iznosa prihvatljivih troškova bez općih troškova iz reda D ali ne više od 10.000 eura u kunskoj protuvrijednosti.* |
| *Pomnožite Ukupni iznos prihvatljivih troškova bez općih troškova iz reda D s 0,02 (to jest 2%); preračunajte u kune iznos od 10.000 eura prema mjesečnom tečaju utvrđenom od Europske komisije za mjesec u kojem se podnosi zahtjev za potporu (web adresa za uvid u navedeni tečaj je: http://ec.europa.eu/budget/contracts\_grants/info\_contracts/inforeuro/index\_en.cfm ); usporedite dobivene iznose s iznosom iz reda E (Troškovi pripreme dokumentacije za Natječaj) i upišite najmanji iznos.* |
| **G** | **Troškovi pripreme projektno - tehničke dokumentacije, geodetskih usluga, elaborata i certifikata, nadzora i vođenja projekta te troškovi pripreme i provedbe nabave** | **75.000,00** |
|  |
| *Pojašnjenje: zbrojite iznose iz redova G.1. + G.2. + ...* |
| G.1. | Trošak nadzora | 60.000,00 | 15.000,00 | 75.000,00 |
| **H** | **Prihvatljivi iznos troškova pripreme projektno - tehničke dokumentacije, geodetskih usluga, elaborata i certifikata, nadzora i vođenja projekta te troškovi pripreme i provedbe nabave** | **74.773,00** |
|  |
| *Pojašnjenje: troškovi pripreme projektno - tehničke dokumentacije, geodetskih usluga, elaborata i certifikata, nadzora i vođenja projekta te troškovi pripreme i provedbe nabave prihvatljivi su u iznosu koji čini razliku između gornje granice od 10% od Ukupnog iznosa prihvatljivih troškova bez općih troškova iz reda D i troškova navedenih u redu F (Prihvatljivi iznos troškova pripreme dokumentacije za Natječaj).* |
| *Pomnožite Ukupni iznos prihvatljivih troškova bez općih troškova iz reda D s 0,10 (to jest 10%) te od dobivenog umnoška oduzmite iznos iz reda F (Prihvatljivi iznos troškova pripreme dokumentacije za Natječaj); dobivenu razliku usporedite s iznosom iz reda F (Prihvatljivi iznos troškova pripreme dokumentacije za Natječaj) te upišite manji iznos.* |
| **I** | **Ukupni iznos prihvatljivih općih troškova** | **149.546,00** |
|  |
| *Pojašnjenje: opći troškovi prihvatljivi su u maksimalnom iznosu od 20.000 eura u kunskoj protuvrijednosti prema mjesečnom tečaju utvrđenom od Europske komisije za mjesec u kojem se podnosi zahtjev za potporu (web adresa za uvid u navedeni tečaj je: http://ec.europa.eu/budget/contracts\_grants/info\_contracts/inforeuro/index\_en.cfm).*  |
| *Zbrojite iznose iz redova F i H; dobiveni zbroj usporedite s iznosom od 20.000 eura u kunskoj protuvrijednost te upišite manji iznos.* |
| **J** | **Ukupni iznos prihvatljivog ulaganja** | **5.940.861,00** |
| **(min. 15.000 eura, max. 1.000.000 eura u kunskoj protuvrijednosti)** |
|  |
| *Pojašnjenje: najviši iznos prihvatljivih troškova po projektu/operaciji iznosi 1.000.000 eura u kunskoj protuvrijednosti prema mjesečnom tečaju utvrđenom od Europske komisije za mjesec u kojem se podnosi zahtjev za potporu (web adresa za uvid u navedeni tečaj je: http://ec.europa.eu/budget/contracts\_grants/info\_contracts/inforeuro/index\_en.cfm ).* |
| *Zbrojiti iznose iz redova D + I;* *dobiveni zbroj usporedite s iznosom od 1.000.000 eura u kunskoj protuvrijednost te upišite manji iznos.* |
| **K** | **Iznos dodijeljene/primljene državne potpore za iste troškove** | **-** |
|  |
| *Pojašnjenje: ukoliko je korisnik ostvario/primio državnu potporu (javnu potporu iz lokalnih izvora)* ***za iste troškove*** *(članak 23. stavak 12 Pravilnika), upisati iznos dodijeljene/primljene državne potpore.* |
| **L** | **Intenzitet javne potpore** | **100,00%** |
|  |
| *Pojašnjenje: Upišite intenzitet javne potpore u skladu s člankom 17, stavak 3 i 4. Pravilnika.* |
| **M** | **Iznos potpore prema procijenjenom iznosu prihvatljivog ulaganja** | **5.940.861,00** |
| **(min. 15.000 eura, max. 1.000.000 eura u kunskoj protuvrijednosti)** |
|  |
| *Pojašnjenje: najviši iznos javne potpore po projektu iznosi 1.000.000 eura u kunskoj protuvrijednosti prema mjesečnom tečaju utvrđenom od Europske komisije za mjesec u kojem se podnosi zahtjev za potporu (web adresa za uvid u navedeni tečaj je: http://ec.europa.eu/budget/contracts\_grants/info\_contracts/inforeuro/index\_en.cfm ).* |
| *Pomnožite iznos iz reda J s intenzitetom potpore iz reda L; od dobivenog iznosa (umnoška) oduzeti iznos dodijeljene/primljene državne potpore za iste troškove iz reda K.* |
| **N** | **Iznos potpore iz proračuna EU (85% ukupnog iznosa potpore)** | **5.049.731,85** |
|  |
| *Pojašnjenje: pomnožiti iznos potpore iz reda M sa 0,85* |
| **O** | **Iznos potpore iz proračuna Republike Hrvatske (15% ukupnog iznosa potpore)** | **891.129,15** |
|  |
| *Pojašnjenje: pomnožite iznos potpore iz reda M sa 0,15* |
| **II. NEPRIHVATLJIVI TROŠKOVI** |
| **P** | **Ukupni iznos neprihvatljivih troškova** | **12.595,00** |
|  |
| *Pojašnjenje: zbrojite iznose iz redova P.1. + P.2. + ...* |
| *Neprihvatljivi troškovi su sastavni dio projekta/operacije koji ne mogu biti sufinancirani iz EPFRR. Pod neprihvatljivim troškovima potrebno je navesti na primjer troškove građenja za predmetno ulaganje nastale/izvršene prije podnošenja Zahtjeva za potporu, kamate na kredit za predmetno ulaganje, trošak PDV-a ukoliko korisniku PDV nije prihvatljiv te ostale troškove koji su sastavni dio projekta/operacije, a koji sukladno Pravilniku i Listi prihvatljivih troškova nisu prihvatljivi.* |
| P.1. | Pripremni radovi (čišćenje parcele od raslinja i dio Geodetskih radova | 10.076,00 | 2.519,00 | 12.595,00 |
| **III. UKUPNI IZNOS PROJEKTA I VLASTITIH SREDSTAVA** |
| **Q** | **Ukupni iznos projekta** |  **5.953.910,00**  |
|  |
| *Pojašnjenje: najviši iznos vrijednosti projekta za koji se može podnijeti Zahtjev za potporu iznosi 1.250.000 eura u kunskoj protuvrijednosti prema mjesečnom tečaju utvrđenom od Europske komisije za mjesec u kojem se podnosi zahtjev za potporu (web adresa za uvid u navedeni tečaj je: http://ec.europa.eu/budget/contracts\_grants/info\_contracts/inforeuro/index\_en.cfm ).* |
| *Zbrojiti iznose iz redova D + E + G + P;* *dobiveni zbroj usporedite s iznosom od 1.250.000 eura u kunskoj protuvrijednost.* |
| **R** | **Iznos vlastitih sredstava** |  **13.049,00**  |
|  |
| *Pojašnjenje: od ukupnog iznosa projekta iz reda Q oduzeti iznos potpore iz reda M.* |

**7. LJUDSKI KAPACITET KORISNIKA**

*(navesti dosadašnja iskustva korisnika u provedbi sličnih projekta/operacija, broj osoba i stručne kvalifikacije osoba uključenih u provedbu planiranog projekta/operacije; navesti broj osoba i stručne kvalifikacije osoba koji su zaposlenici, članovi ili volonteri korisnika ili pravnu osobu koja održava/upravlja projektom/operacijom, a koji su uključeni u održavanje i upravljanje realiziranim projektom/operacijom u razdoblju od najmanje pet godina od dana konačne isplate sredstava iz Mjere 07 „Temeljne usluge i obnova sela u ruralnim područjima)*

Općina Ružić je do sada uspješno provela nekoliko srodnih infrastrukturnih projekata:

1. Program zaštite kulturnog dobra (Ivan Meštrović) ukupnog iznosa 1.001.070 kuna, sufinanciranje općine je 341.070 kuna
2. Program zaštite kulturnog dobra (Ivan Meštrović) ukupnog iznosa 488.164 kuna, sufinanciranje općine je 108.164 kuna
3. Obnova stare škole u naselju Mirlović Polje ukupnog iznosa 550.713 kuna, sufinanciranje općine je 112.713 kuna
4. Obnova stare škole u naselju Umljanovići ukupnog iznosa 322.397 kuna, sufinanciranje općine je 185.397 kuna
5. Uređenje Doma Gradac ukupnog iznosa 311.345 kuna, sufinanciranje općine je 180.645 kuna
6. Uređenje (asfaltiranje) ceste ukupnog iznosa 7.526.676 kuna, sufinanciranje općine je 6.694.442 kuna
7. Sportski tereni, igrališta ukupnog iznosa 644.928 kuna, isti je u potpunosti financiran sredstvima Općine

Projektni tim zadužen za provedbu planiranog projekta će se sastojati od zaposlenika općine Ružić koji su sudjelovali na pripremi i provedbi gore navedenih infrastrukturnih projekata:

* **voditelj projekta je Katarina Drezga,** dipl.oec., pročelnica Jedinstvenog upravnog odjela s 20 godina radnog staža, od toga 6 kao šef računovodstva te dvije kao pročelnica. Voditeljica će koordinirati projektni tim u fazi provedbe projekta te će novoizgrađeni objekt po završetku provedbe predati budućoj ravnateljici/ravnatelju vrtića na upravljanje;
* **član projektnog tima je Gordana Matić**, SSS, računovodstveni administrativni referent s 22 godine radnog staža. Navedena osoba će biti zadužena za financijski aspekt provedbe, pazit će na opravdanost nastalih troškova i pravdanje istih kod provedbenog tijela;
* **član projektnog tima je i Josip Sučić**, SSS, načelnik općine Ružić. Načelnik ima 21 godinu radnog staža, a u projektu će participirati u svojstvu osobe za javnu nabavu te kontakte s izvođačima i provedbenim tijelima;
* **osoba za komunikaciju** s projektnim timom, izvođačima i provedbenim tijelima će biti **Milan Buzov**, SSS, ujedno zamjenik načelnika općine Ružić s 14 godina radnog staža.

**8. NAČIN ODRŽAVANJA I UPRAVLJANJA PROJEKTOM/OPERACIJOM**

8.1. PRIHODI I RASHODI PROJEKTA/OPERACIJE

*(navesti planirane izvore prihoda/sufinanciranja i rashode nužne za upravljanje i održavanje realiziranim projektom u predviđenoj funkciji projekta/operacije)*

Općina Ružić do sada nije imala vlastitu ustanovu za odgoj i obrazovanje predškolske djece s područja općine, već djeca pohađaju Dječji vrtić Drniš, dio njih područno odjeljenje vrtića u Gradacu, a ostatak vrtić u centralnoj zgradi u Drnišu. Sukladno tome, općina subvencionira Dječji vrtić Drniš temeljem **Sporazuma** kojim je regulirano plaćanje mjesečnih obroka od 1.9. do 31.8. u iznosu od 10.000 kuna mjesečno, odnosno **120.000 kuna godišnje.**

Tim iznosom Općina pokriva sve troškove koji nastaju pri radu ustanove za predškolski odgoj (troškovi osoblja, komunalni troškovi, režije, održavanje infrastrukture), osim troškova pripreme i distribucije hrane koje općina Ružić plaća posebno za djecu koja pohađaju Dječji vrtić Drniš, a prebivalište imaju u općini Ružić.

Gradnjom predmetnog vrtića *Ježić* općina će osnovati ustanovu Dječji vrtić, kako je i definirano ***člankom 5. Plana mreže dječjih vrtića na području općine Ružić.*** Navedena ustanova će biti zadužena za rad novog objekta u Gradacu i brinut će o financijskoj održivosti poslovanja.

Kao što je u dolje navedenoj tablici 5 prikazano, većina rashoda će se odnositi na plaće 6 zaposlenika koji će u ukupnoj strukturi prihoda u petogodišnjem razdoblju participirati s prosječno **76% udjela**. Drugi najznačajniji rashod će biti materijalni rashodi s prosječnim udjelom u **13,5%,** dok će ostali troškovi zajedno (komunalni troškovi, trošak režija, održavanja infrastrukture i ostali tekući rashodi poslovanja) participirati sa **10,5% udjela.**

Vlastiti prihodi ovise o kapacitetu predmetnog vrtića. Pošto trenutno 26 djece s područja Općine pohađa Dječji vrtić Drniš, a kapacitet novog vrtića će biti 24 djece, za očekivati je da će ubrzo po početku rada vrtića potražnja za upisom zadovoljiti ponudu i na taj način opravdati svrhu gradnje objekta. Prihodi od članarine će u prosjeku pokrivati **31% ukupnih rashoda**, dok će razlika biti osigurana sufinanciranjem Osnivatelja. Prosječna cijena članarina – naknada po djetetu je 700 Kn mjesečno što trenutno predstavlja duplo višu cijenu od 5-satnog boravka u postojećim neadekvatnim prostorima, gdje djeca nemaju uvjete za spavanje te nemaju niti topli obrok.

Tablica 5 Prihodi i rashodi novog vrtića do 2024. godine

|  |  |  |  |  |  |  |
| --- | --- | --- | --- | --- | --- | --- |
| **Opis** | **9.2019.** | **2020.** | **2021.** | **2022.** | **2023.** | **2024.** |
| Ukupne bruto plaće | 147.807,84 | 443.423,52 | 443.423,52 | 443.423,52 | 443.423,52 | 443.423,52 |
| Ukupan trošak režija | 8.000,00 | 24.000,00 | 25.200,00 | 26.460,00 | 27.783,00 | 29.172,15 |
| Komunalni troškovi | 1.000,00 | 3.000,00 | 3.000,00 | 3.000,00 | 3.000,00 | 3.000,00 |
| Trošak održavanja infrastrukture | 1.200,00 | 3.600,00 | 3.600,00 | 3.600,00 | 3.600,00 | 3.600,00 |
| Materijalni troškovi | 26.400,00 | 79.200,00 | 79.200,00 | 79.200,00 | 79.200,00 | 79.200,00 |
| Ostali tekući rashodi poslovanja | 8.000,00 | 24.000,00 | 24.000,00 | 24.000,00 | 24.000,00 | 24.000,00 |
| **Rashodi ukupno** | **192.407,84** | **577.223,52** | **578.423,52** | **579.683,52** | **581.006,52** | **582.395,67** |
| **Vlastiti prihodi- procjena u odnosu na kapacitet**  | **61.600,00** | **184.800,00** | **184.800,00** | **184.800,00** | **184.800,00** | **184.800,00** |
| Općina Ružić | 130.807,84 | 392.423,52 | 393.623,52 | 394.883,52 | 396.206,52 | 397.595,67 |
| **Prihodi ukupno** | **192.407,84** | **577.223,52** | **578.423,52** | **579.683,52** | **581.006,52** | **582.395,67** |

Dakle, vidljivo je kako će općina Ružić morati sufinancirati rad novog vrtićkog objekta u iznosu od nešto manje od 400.000 kuna godišnje. Navedeni iznos neće predstavljati značajno financijsko opterećenje općini jer ista iz godine u godinu ima sve veće ukupne prihode. Naime, prihodi općine u petogodišnjem razdoblju **2011.-2015.** su porasli za čak **54,38%** kao rezultat sve većeg broja OPG-ova i kuća za iznajmljivanje koje su značajno podigle nivo ponude seoskog turizma u naseljima Općine, dok će se naravno, putem novog zapošljavanja povećati i dio prihoda od poreza na dohodak, ukoliko netko od zaposlenih bude s područja Općine, ili ako se i neka mlada osoba doseli zbog osiguranog radnog mjesta u Općinu što je i jedan od primarnih strateških ciljeva Općine, ali je naravno u skladu i sa Programom ruralnog razvoja, tj. ciljem predmetne Mjere 7 Programa ruralnog razvoja - Poboljšanje životnih uvjeta u ruralnim sredinama, doprinos atraktivnosti sela i njegovom razvojnom potencijalu za druge aktivnosti te poticanje rasta i društveno - ekonomske održivosti.

Grafikon 1 Prihodi proračuna općine Ružić u razdoblju 2011.2015.

Uz permanentno povećanje prihoda koje ilustrira tablica 6 bitno je naglasiti kako su rashodi manji od prihoda. Primjerice, rashodi su u 2015. godini iznosili **4.180.179 kuna**, dakle ostvaren je **suficit od 151.173 kuna.** Kao što je već naglašeno, općina Ružić bilježi pozitivne trendove u poljoprivredi, proizvodnji ekološke hrane i preradi mesa. Očekivanja su kako će se za sada tek sramežljivi pomaci u broju turističkih noćenja i posjetitelja znatno podignuti povećanjem broja kuća za odmor, ali i same turističke ponude. Pri tome je bitno istaknuti projekt „*Meštrovićev znak u Hrvatskoj“* ukupne vrijednosti 4.152.608 kuna kojim će se, između ostalog, izraditi potrebna dokumentacija za prijavu na fazu B kojom će se obnoviti i turistički valorizirati Meštrovićev mauzolej u Otavicama, općina Ružić, te projekt s istima ciljevima – povećanje turističke valorizacije i zapošljavanja obnovom kulturne baštine koje provodi Grad Drniš pod nazivom „*Integrirani program obnove kulturne baštine Grada Drniša*“ koji će zasigurno doprinijeti povećanju valorizacije i susjedne općine Ružić.

Iz svega navedenog razvidno je da Općina Ružić ne bi trebala imati financijskih problema s povećanim (su)financiranjem predškolskog odgoja koji je opet nužan preduvjet i za gospodarski rast i razvoj te poželjno mjesto za život.

8.2. ODRŽAVANJE I UPRAVLJANJE PROJEKTOM/OPERACIJOM PET GODINA OD DANA KONAČNE ISPLATE SREDSTAVA

*(navesti broj osoba i stručne kvalifikacije osoba koji su zaposlenici, članovi ili volonteri korisnika, a koji su uključeni u održavanje i upravljanje realiziranim projektom/operacijom u razdoblju od najmanje pet godina od dana konačne isplate sredstava iz Mjere 07 „Temeljne usluge i obnova sela u ruralnim područjima“; navesti način upravljanja projektom/operacijom kada je korisnik prenio ili će prenijeti upravljanje projektom/operacijom drugoj pravnoj osobi sukladno nadležnim propisima)*

Sukladno već navedenom u prethodnom poglavlju, Osnivatelj, općina Ružić, će upravljanje predmetnim objektom u Gradacu povjeriti ustanovi koja će se za tu priliku osnovati - Dječjem vrtiću Ružić.

Dakle, ključna osoba će biti **ravnatelj** koji će upravljati cjelokupnom Ustanovom i na najbolji mogući način voditi poslovanje novoizrađenog objekta u Gradacu. Navedeni ravnatelj/ravnateljica će se izabrati između četvoro odgajatelja koji će biti zaposleni u novom vrtiću, stoga će ista obnašati funkciju ravnatelja i odgajatelja. S obzirom da će Ustanova imati samo jedan vrtićki objekt, nema potrebe dodatno opterećivati proračun općine zapošljavanjem osobe koja bi se bavila samo upravljanjem i administracijom, naime opseg posla neće nalagati razdvajanje navedenih funkcija.

Uz ravnatelja- odgajatelja, tri **novozaposlene odgajateljice (VŠS)** će biti također uključene u održavanje projekta u smislu provedbe programa predškolskog odgoja.

Održavanje čistoće zgrade će biti u nadležnosti novozaposlene **čistačice objekta (NKV-SSS),** dok će na poslovima vezanima za prehranu raditi **spremačica (SSS).**

Održavanje objekta u nadležnosti je Osnivača koji će sukladno ugovoru o djelu angažirati domara-kotlovničara (SSS), a isti će po potrebi odlaziti u predmetni objekt izgrađen ovim projektom radi navedenih poslova.

Ukupan broj uključenih osoba u održavanje objekta je 7, od čega će 6 biti novozaposlenih osoba, dok će za angažman domara biti zadužena općina Ružić

**9. USKLAĐENOST PROJEKTA/OPERACIJE SA STRATEŠKIM RAZVOJNIM PROGRAMOM JEDINICE LOKALNE SAMOUPRAVE ILI S LOKALNOM RAZVOJNOM STRATEGIJOM ODABRANOG LAG-a**

*(navesti cilj i prioritet iz strateškog razvojnog programa jedince lokalne samouprave ili iz lokalne razvojne strategije odabranog LAG-a unutar Programa ruralnog razvoja Republike Hrvatske, a iz kojih je vidljivo da je projekt/operacija u skladu sa* *strateškim razvojnim programom, odnosno lokalnom razvojnom strategijom odabranog LAG-a; navesti broj poglavlja/stranice u kojem se navodi spomenuti cilj i prioritet; navesti broj i datum akta temeljem kojeg je strateški razvojni program usvojen od strane predstavničkog tijela jedinice lokalne samouprave; navesti gdje je taj akt objavljen - naziv i broj glasnika/link na mrežnu stranicu*; *navesti gdje je strateški razvojni programa objavljen - naziv i broj glasnika/link na mrežnu stranicu)*

Lokalna razvojna strategija LAG-a Krka usvojena je od strane Upravnog odbora LAG-a Krka na **18.sjednici dana 21. ožujka 2016.** **godine**. Ista je objavljena **25. svibnja 2016***.* na službenoj web stranici LAG-a Krka: https://www.lag-krka.hr/dokumenti/prijava-projekata.

Na **stranici 35**. strategije LAG-a Krka navodi se **opći cilj 2**: *Očuvati, unaprijediti i aktivirati ljudske, društvene i prirodne resurse kao temeljne pokretače održivog razvoja i promotore vrijednosti područja LAG Krka*. Navedeni opći cilj je komplementaran ne samo ciljevima ovog projekta, već i ciljevima *Programa ruralnog razvoja.* Naime, navedeni opći cilj LAG-a, ovaj projekt i navedeni Program za temeljnu intenciju imaju anuliranje i preokretanje depopulacijskih trendova koji su opustošili ruralna razdoblja Republike Hrvatske. Preokretanje trendova, baš kao što je to prepoznato u općem cilju LAG-a i ovog projekta, se postiže stvaranjem što kvalitetnijih društvenih uvjeta za život stanovništva, prije svega mlade populacije koja jedina može biti nositelj pozitivnih promjena. Stoga je predmetna gradnja vrtića harmonizirana s navedenim općim ciljem.

Nadalje, na stranici 43. elaboriran je **strateški cilj 3***: Unapređenje kvalitete života svih stanovnika i posjetitelja područja ,* **mjera 3.1**.: *Razvoj i unapređenje postojećih i novih javnih, kulturnih, društvenih, sportsko-rekreacijskih i drugih bitnih sadržaja namijenjenih lokalnom stanovništvu i posjetiteljima područja,* **operacija 3.1.1**.: *Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu.*

Navedeni strateški cilj, mjera i operacija detaljno naglašavaju potrebu poticanja ulaganja u građenje i opremanje građevina za odgoj, obrazovanje i zaštitu djece do polaska u školu jer bi navedena ulaganja trebala poboljšati kvaliteta življenja na području LAG-a Krka, čime bi se mlade obitelji poticalo na ostanak. Kao što je vidljivo, intencija predmetnog projekta se općim i specifičnim ciljem, definiranim ciljnim skupinama, planiranim aktivnostima i društvenom opravdanošću, u potpunosti referira upravo na strateški cilj 3, mjeru 3.1., operaciju 3.1.1.

**10. USKLAĐENOST PROJEKTA/OPERACIJE KOJI NE ZAHTIJEVA GRAĐEVINSKU DOZVOLU NITI DRUGI AKT KOJIM SE ODOBRAVA GRAĐENJE S PROSTORNO-PLANSKOM DOKUMENTACIJOM JEDINICE LOKALNE SAMOUPRAVE**

*(za projekte građenja koji ne zahtijevaju građevinsku dozvolu niti drugi akt kojim se odobrava građenje navesti naziv i stranicu prostorno-planskog dokumenta jedinice lokalne samouprave u kojemu je predviđena provedba takvog projekta/operacije, ukoliko projekt/operacija zahtijeva izradu Glavnog projekta navesti broj mape/knjige/poglavlja/stranice iz Glavnog projekta u kojem projektant dokazuje/izjavljuje da je Glavni projekt u skladu s prostornim planom. ).*

Nije primjenjivo.

**11. IZJAVA KORISNIKA O DOSTUPNOSTI ULAGANJA LOKALNOM STANOVNIŠTVU I RAZLIČITIM INTERESNIM SKUPINAMA**

*Pojašnjenje:*

*- Davatelj Izjave je korisnik podnositelj Zahtjeva za potporu za Podmjeru 7.4., Tip operacije 7.4.1.*

*- Korisnik se treba u Izjavi obvezati te treba izjaviti da će planirano ulaganje biti dostupno lokalnom stanovništvu i različitim interesnim skupinama.*

*- U Izjavi je potrebno nabrojiti interesne skupine krajnje korisnike projekta/operacije.*

*- Izjava mora biti potpisana i ovjerena od strane korisnika.*

Općina Ružić je podnositelj zahtjeva za potporu za Podmjeru 7.4., Tip operacije 7.4.1. kojim se planira gradnja novog vrtića u Gradacu, Općina Ružić.

Sukladno navedenom, krajnji korisnici projekta su prvenstveno predškolska djeca naselja u sastavu općine Ružić koja će konzumirati odgojno-obrazovni program u planiranom objektu.

Naravno, vrtić će biti dostupan i za ostalu djecu s područja koja gravitiraju općini Ružić, sukladno dostupnim kapacitetima novog vrtića i potražnjom za istim.

Ovom izjavom Korisnik se obvezuje kako će planirano ulaganje biti dostupno lokalnom stanovništvu na način da predviđena zapošljavanja radnika, kao i upis djece u istom, neće imati političku, nacionalnu, ili bilo koji drugu diskriminaciju.

**Datum: Potpis i pečat:**

27.02.2017.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. *www.dzs.hr* [↑](#footnote-ref-1)
2. Sukladno Zakonu o predškolskom odgoju i obrazovanju [↑](#footnote-ref-2)
3. http://www.zakon.hr/z/492/Zakon-o-pred%C5%A1kolskom-odgoju-i-obrazovanju [↑](#footnote-ref-3)
4. http://narodne-novine.nn.hr/clanci/sluzbeni/2008\_06\_63\_2128.html [↑](#footnote-ref-4)
5. file:///C:/Users/korisnik/Downloads/Nacionalni-kurikulum-za-rani-i-predskolski-odgoj-i-obrazovanje.pdf [↑](#footnote-ref-5)
6. Izvor: Strategija razvoja općine Ružić

 Obrada: UHY Savjetovanje d.o.o.; veljača 2017. [↑](#footnote-ref-6)